ສະຫະປະຊາຊາດ ທວງໃຫ້ ພວກກະບົດ Houthi ນຳເອົາ ລັດຖະບານເຢເມັນ ກັບຄືນມາ
ສະພາຄວາມໝັ້ນຄົງ ຮັບຜ່ານຍັດຕິ ທວງໃຫ້ ພວກກະບົດເຜົ່າຮູທີ ໃນເຢເມັນ ນຳເອົາລັດຖະບານ ຊານາອາ ກັບຄືນມາ ແລະໃຫ້ປ່ອຍໂຕ ປ. Hadi ພ້ອມດ້ວຍຄະນະລັດຖະບານຂອງທ່ານ ໂດຍທັນທີ.
ສະພາຄວາມໝັ້ນຄົງສະຫະປະຊາຊາດ ໄດ້ທວງໃຫ້ພວກກະ ບົດເຜົ່າ Houthi ນິກາຍ Shi’ite ໃນເຢເມັນ ນຳເອົາລັດຖະ ບານ Sana’a ກັບຄືນມາ ແລະໃຫ້ປ່ອຍໂຕປະທານາທິບໍດີ Abed Rabbo Mansour Hadi ທີ່ໄດ້ຮັບການໜຸນຫຼັງຈາກ ສະຫະລັດນັ້ນ ໂດຍທັນທີ ທ່ານ Hadi ແລະພວກລັດຖະມົນ ຕີໃນຄະນະລັດຖະບານຂອງທ່ານ ໄດ້ຖືກກັກໂຕໄວ້ໃນເດືອນ ແລ້ວນີ້ ເວລາພວກກະບົດເຂົ້າໂຄ່ນລົ້ມລັດຖະບານ ຄຳຮຽກຮ້ອງດັ່ງກ່າວ ແມ່ນຮວມຢູ່ໃນຮ່າງມະຕິສະບັບນຶ່ງທີ່ໄດ້ ຮັບການເຫັນດີນຳ ຢ່າງເປັນເອກະສັນ ໃນວັນອາທິດວານນີ້ ໂດຍ15 ປະເທດສະມາຊິກຂອງສະພາຄວາມໝັ້ນຄົງນັ້ນ ມາດ ຕະການດັ່ງກ່າວຍັງຮຽກຮ້ອງໃຫ້ພວກກະບົດ ທີ່ໄດ້ຮັບການໜຸນຫຼັງຈາກອີຣ່ານ ໃຫ້ເຂົ້າພົວ ພັນ  ໃນການເຈລະຈາສັນຕິພາບທີ່ສະຫະປະຊາຊາດ ເປັນຜູ້ໄກ່ເກ່ຍນັ້ນ ກ່ອນໜ້ານີ້ ສະພາການຮ່ວມມືໃນເຂດອ່າວເປີເຊຍຫຼື GCC ທີ່ມີ 6 ປະເທດສະມາຊິກຊຶ່ງເປັນກຸ່ມປະເທດຜະລິດນ້ຳມັນທີ່ຮັ່ງມີໃນເຂດອ່າວເປີເຊຍນັ້ນ ໄດ້ຮຽກຮ້ອງສະພາຄວາມໝັ້ນຄົງ ຮັບຮອງເອົາຮ່າງຍັດຕິສະບັບນຶ່ງພາຍໃຕ້ມາດຕາ 7 ຂອງກົດບັດສະຫະປະຊາຊາດ ຊຶ່ງອະນຸມັດໃຫ້ເອົາມາດຕະການເຫຼົ່ານີ້ ໂດຍໃຫ້ໜຸນຫຼັງດ້ວຍການລົງໂທດທາງດ້ານເສດ ຖະກິດນຳ ກຸ່ມ GCC ຍັງຂົ່ມຂູ່ທີ່ຈະທຳການເຄື່ອນ ໄຫວດ້ວຍຕົນເອງ ຖ້າລັດຖະບານທ່ານ Hadi ບໍ່ຖືກກູ້ຄືນມາ ຮ່າງມະຕິໃນວັນອາທິດວານນີ້ ບໍ່ໄດ້ເວົ້າເຖິງຂັ້ນໃຫ້ລົງໂທດ ຫຼືເຂົ້າ ແຊກແຊງໂດຍຕົງແລະ ຈະຕ້ອງມີການເຄື່ອນໄຫວຄັ້ງໃໝ່ຂອງສະພາຄວາມໝັ້ນຄົງ ສຳລັບການລົງໂທດໃດໆ ທີ່ ຈະມີຂຶ້ນໃນຂັ້ນຕໍ່ໄປນັ້ນ